Nr.

Referitor dosar nr. 20638/04.12.2015

**DECIZIA ETAPEI DE ÎNCADRARE**

**draft**

Ca urmare a notificării depuse de **PRIMĂRIA COMUNEI GURA RÂULUI**, cu sediul în localitatea **Gura Râului**, str. **Principală**, nr. **566**, judeţul **Sibiu**, înregistrată la Agenția pentru Protecția Mediului Sibiu cu nr. **20638** din **04.12.2015 și a completărilor ulterioare**, în baza Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe,

**Agenţia pentru Protecţia Mediului Sibiu** **decide**, ca urmare a consultărilor desfăşurate în cadrul Comitetului Special Constituit din data de 12.04.2017, că **Planul Urbanistic General comuna Gura Râului**, propus a fi amplasat pe teritoriul comunei Gura Râului, jud. Sibiu, **are efect semnificativ asupra mediului, prin urmare este necesară efectuarea evaluării de mediu**.

Justificarea prezentei decizii:

**1. Caracteristicile planului cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

P.U.G. Gura Râului cuprinde reglementări pe termen scurt și mediu la nivelul întregii unităţi administrativ - teritoriale de bază, cu privire la:

Planul Urbanistic General cuprinde prevederi pe termen mediu si lung cu privire la:

* stabilirea direcțiilor, priorităților și reglementărilor de amenajare a teritoriului și dezvoltare urbanistica a localităților;
* utilizarea rațională și echilibrată a terenurilor necesare funcțiunilor urbanistice;
* construirea în zonele cu riscuri naturale (alunecări de teren, inundații, neomogenitatea geologice, reducerea vulnerabilității fondului construit existent);
* evidențierea fondului construit valoros și a modului de valorificare a acestuia în folosul comunității;
* creșterea calității vieții, cu precădere în domeniile locuirii și serviciilor;
* fundamentarea realizării unor investiții de utilitate publică;
* asigurarea suportului reglementar pentru eliberarea certificatelor de urbanism si autorizațiilor de construire;
* corelarea intereselor colective cu cele individuale în ocuparea spațiului.

Principalele obiective urmărite in cadrul PUG sunt următoarele:

* stabilirea și delimitarea teritoriului intravilan în relație cu teritoriul administrativ al localității;
* stabilirea modului de utilizare a terenurilor din intravilan;
* zonificarea funcțională în corelație cu organizarea si dezvoltarea rețelei de circulație;
* stabilirea și delimitarea zonelor cu interdicție temporara sau definitiva de construire, zonelor cu risc natural și a zonelor afectate de servituți publice;
* stabilirea și delimitarea zonelor protejate și de protecție a monumentelor istorice și a siturilor arheologice reperate;
* modernizarea și dezvoltarea infrastructurii tehnico-edilitare;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

Planul va stabili direcţiile de dezvoltare pentru întreg teritoriul administrativ al comunei Gura Râului.

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

Corelarea planificării de amenajare a teritoriului şi urbanism cu cea de mediu reprezintă una din modalităţile de implementare a principiilor şi a elementelor strategice, o evaluare corespunzătoare a integrării acestora fiind necesară.

P.U.G. Gura Râului trebuie să asigure respectarea cerinţelor prevăzute în O.U.G. nr. 195/2005 privind protecţia mediului, cu modificările şi completările ulterioare, şi să includă, în mod obligatoriu, măsuri de menţinere şi ameliorare a fondului peisagistic natural şi antropic al fiecărei zone şi localităţi, condiţii de refacere peisagistică şi ecologică a zonelor deteriorate şi măsuri de dezvoltare a spaţiilor verzi, de protecţie sanitară a captărilor de apă potabilă şi lucrări de apărare împotriva inundaţiilor. O evaluare corespunzătoare a integrării acestor consideraţii este necesară.

*d) problemele de mediu relevante pentru plan sau program:*

* integrarea cerinţelor legale privind protecţia ariilor naturale protejate: pe teritoriul administrativ al comunei Gura Râului se află situl Natura 2000 ROSPA0043 și ROSCI0085 Frumoasa și două arii naturale protejate de interes național Parcul Natural Cindrel și Iezerele Cindrelului.
* asigurarea infrastructurii astfel încât să fie asigurată o protecţie corespunzătoare a factorilor de mediu,
* este necesară evaluarea zonelor de risc natural, delimitarea acestora şi stabilirea măsurilor specifice,
* asigurarea protecţiei calităţii apelor de suprafaţă, subterane, a solului şi subsolului,
* gestionarea deşeurilor în acord cu planurile şi strategiile aprobate la nivel naţional, regional şi judeţean.

*e) relevanţa planului sau programului pentru implementarea legislaţiei naţionale şi comunitare de mediu;*

P.U.G. Gura Râului va trebui să asigure respectarea angajamentelor asumate de România prin planurile de implementare a directivelor comunitare, transpuse în legislaţia română. Se impune evaluarea prevederilor planului în raport cu aceste cerinţe.

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor:*

Necesită evaluare.

*b) natura cumulativă:*

Necesită evaluare.

*c) natura transfrontalieră a efectelor:*

Nu este cazul.

*d) riscul pentru sănătatea umană sau pentru mediu (de exemplu, datorită accidentelor):*

P.U.G. Gura Râului va influenţa pe termen scurt, mediu şi lung condiţiile de trai ale populaţiei.

*e) mărimea şi spaţialitatea efectelor (zona geografică şi mărimea populaţiei potenţial afectate):*

Teritoriul administrativ al comunei Gura Râului se întinde pe o suprafaţă de 10.545 ha, iar planul prevede o extindere a intravilanului de la 186,88 ha la 508,23 ha.

*f) valoarea şi vulnerabilitatea arealului posibil a fi afectat, date de:*

Conform celor precizate la pct. 1 lit. d.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

Posibil impact asupra sitului Natura 2000 aflat pe teritoriul administrativ al comunei Gura Râului.

**Planul urmează să fie supus procedurii de adoptare cu aviz de mediu.**

**Informarea și participarea publicului la procedura de evaluare de mediu/procedura de evaluare adecvată:** elaborarea primei versiuni a planului a fost mediatizată de titular în mass media (publicații ziar: 27.11.2015 și 2.12.2015); anunțul deciziei etapei de încadrare a fost publicat în mass media de titular (ziar: xxxxxxx) și pe site A.P.M. Sibiu în xxxxxx.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările și completările ulterioare.

**Prezenta decizie a fost emisă în 3 (trei) exemplare originale, fiecare având un număr de 3 pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV, ŞEF SERVICIUL AVIZE,**

**Ing. Ionel Stelian NAICU ACORDURI, AUTORIZAŢII**

**Ruxandra Hașegan**

**ÎNTOCMIT,**

**Ing. Mihaela Cerciu**